Tolong jelaskan mengenai Era Najib Tun Razak dari Hubungan Arab Saudi–Malaysia dalam bahasa melayu

Pada 16 Julai 2009, Perdana Menteri Malaysia ke-6 Datuk Seri Najib Tun Razak diiringi isteri Datin Seri Rosmah Mansor dan lain-lain mengunjungi Penjaga Dua Rumah Suci, Raja Abdullah Abdul Aziz Al-Saud. Rombongan itu turut mengerjakan umrah di Makkah dan lawatan ke Madinah.

Perdana Menteri bertemu dengan rakyat Malaysia di Arab Saudi, petugas di Sekretariat Pertubuhan Persidangan Islam (OIC), Bank Pembangunan Islam (IDB), wakil Kelab Melayu Jeddah (KMJ) dan Majlis Perniagaan Malaysia-Arab Saudi (MSBC).

Sebelum itu Najib berada di Sharm El-Sheikh, Mesir untuk menghadiri Sidang Kemuncak Ke-15 Pergerakan Negara-Negara Berkecuali (NAM).

Pada 17 Januari 2010, Perdana Menteri Malaysia Datuk Seri Najib Tun Razak melawat Arab Saudi. Beliau menerima anugerah 'King Abdul Aziz Order of Merit' (Kelas Pertama) oleh Raja Abdullah Abdulaziz Al-Saud . Presiden Amerika Syarikat Barack Obama pernah menerima anugerah tertinggi itu.

Usahasama antara PetroSaudi International Ltd 1Malaysia Development Bhd untuk melabur di Malaysia. Syarikat dari Malaysia terlibat dalam pembangunan semula kota suci Mekah. Najib turut berbincang dengan Menteri Luar Arab Saudi Putera Saud Al-Faisal. Rosmah pula melawat Universiti Al Faisal dan Yayasan Raja Faisal - yayasan kebajikan terbesar di dunia.